**Stredisko Evanjelickej DIAKONIE, Diakonické centrum Sučany**

Partizánska 579/25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za IV. štvrťrok 2020 SED Sučany**

1. **Konferencie, školenia, kurzy, odborné semináre**

***19. 11. 2020 –*** sa konalaon line konferencia APSS v SR pod vedením Mgr. Anny Ghannamovej na tému: „Ako čeliť pandémiám a iným krízovým situáciám v sociálnych službách. On line konferencie sa zúčastnil zdravotnícky a sociálny personál, ostatní zamestnanci mali možnosť pozrieť si konferenciu z archívu.

**2. Pracovné porady pre zamestnancov a klientov**

*Porada so zamestnancami:*

***17. 12. 2020*** – predmetom pracovnej porady boli nasledovné informácie:

* poďakovanie zamestnancom za mimoriadne pracovné nasadenie, súdržnosť a ochotu pri zvládaní náročnej situácie počas obdobia, v ktorom bolo v SED Sučany vytvorené covid oddelenie,
* informovanie zamestnancov o pláne uvoľňovania opatrení v SED Sučany počas vianočných a novoročných sviatkov v súvislostí s ochorením COVID – 19, oblasť návštev,
* informovanie zamestnancov o službách (z dôvodu zníženého počtu klientov počas vianočných sviatok sa ruší jedna denná služba), výmena služieb (zapísať do tlačiva na to určeného, súhlas hlavnej sestry) a dovolenkách (tlačivo musí byť vypísané vopred, súhlas hlavnej sestry),
* stravovanie klientov – od 17. 12. 2020 prebieha opäť v jedálni,
* starostlivosť o klientov, odovzdávanie si informácií (podstatné informácie písať do hlásenia, neodkladne informovať zdravotnícky personál).

*Porada s klientmi:*

***17. 12. 2020*** – predmetom porady s klientmi SED Sučany boli nasledovné informácie:

* informovanie klientov o pláne uvoľňovania opatrení v SED Sučany počas vianočných a novoročných sviatkov v súvislosti s ochorením COVID – 19, oblasť návštev,
* stravovanie klientov – od 17. 12. 2020 prebieha opäť v jedálni.

**3. Duchovná práca pre zamestnancov a klientov**

*Duchovné služby*

Od októbra 2020 boli duchovné služby pre klientov a zamestnancov SED Sučany pozastavené z dôvodu zamedzenia šírenia vírusu COVID -19. Duchovné zaopatrenie bolo poskytované len individuálne, v nutných prípadoch.

**4. Prezentácia**

V regionálnej TV Turiec (aj na YouTube) bola dňa 23. 12. 2020 odvysielaná reportáž celoslovenského projektu, ktorého hlavnou myšlienkou bolo potešiť seniorov umiestnených v zariadeniach sociálnych služieb. Deti z Evanjelickej spojenej školy naplnili láskou a darčekmi krabice od topánok a darovali ich prostredníctvom svojich zástupcov a personálu SED Sučany našim klientom.

**5. Vzdelávanie**

**6. Realizované projekty na získavanie finančných prostriedkov**

Finančný príspevok vo výške 800,00 EUR z Nadácie SPP, grantový program „Pomáhame SPPolu, za účelom: ochrana zdravia“.

**7. Peňažný dar**

**8.** **Počet personálu:**

HPP 31 osôb

DVP 5 osôb

DBPŠ 1 osoba

Spolu: 37 osôb

Noví zamestnanci:

- Zdena Balážová, pracovník pre výdaj stravy – od 05. 10. 2020 (HPP)

- Beáta Balážová, upratovačka – od 16. 11. 2020 (HPP)

- Viera Masničáková, ekonóm – od 01. 12. 2020 (DVP)

Skončený pracovný pomer:

- Daniela Kiššová, zdravotná sestra – do 30. 11. 2020 (DVP)

- Dana Križáková, opatrovateľ – do 30. 11. 2020 (DVP)

- Zdena Balážová, pracovník pre výdaj stravy – do 04. 10. 2020 (DVP)

- Beáta Balážová, upratovačka – do 01. 10. 2020 (DVP)

- Viera Masničáková, ekonóm – do 30. 11. 2020 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Anton Kapusta | 1928 | 01.10.2020 |
| Jozef Lauček | 1946 | 01.10.2020 |
| Matej Lako | 1931 | 26.11.2020 |
| Jozefína Laková | 1935 | 26.11.2020 |
| Ľudmila Tvarožná | 1959 | 07.12.2020 |
| Maroš Sokolík | 1968 | 23.12.2020 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Ján Vavák | 1943 | 16.12.2020 |
| Edita Brndiarová | 1928 | 6.11.2020 |
| Jozef Vihonský | 1936 | 6.11.2020 |
| Emília Korčeková | 1940 | 22.11.2020 |
| Andrej Berta | 1920 | 21.11.2020 |
| Marta Pechová | 1944 | 10.12.2020 |
| Elena Husáriková | 1940 | 25.11.2020 |
| Ján Remeník | 1937 | 12.11.2020 |
| Jozefína Laková | 1935 | 15.12.2020 |

*Počet klientov*:

Ženy ZpS: 14 Muži ZpS: 8

Ženy DSS: 2 Muži DSS: 1

Ženy špecializované zariadenie: 17 Muži špecializované zariadenie: 3

Samoplatiteľ: 1

**Spolu klientov: 45**

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest, maľovanie izieb klientov, kancelárií a spoločných priestorov v budove),
* dezinfekcia invalidných vozíkov a ostatných zdravotných pomôcok,
* servis a revízia výťahov,
* oprava pokazených kotlov,
* dezinsekcia, deratizácia
* čistenie okolia budovy, príprava na zimné mesiace.

**10. Akcie**

**Adventný kalendár** bolnázov pre „obdarovaciu aktivitu“, ktorá sa konala v SED Sučany v adventnom období. Každý z klientov bol počas necelých troch týždňov potešení drobným darčekom dvakrát. O tom aký ten darček bude rozhodoval samotný klient, keď si sám mohol vytiahnuť z darčekovej tašky plnej zabalených drobností určený práve ten pre neho. Cieľom tejto aktivity bolo trošku potešiť našich klientov aspoň drobnou pozornosťou v náročnom období, ktorým prechádzajú.

**Celoslovenská zbierka „Koľko lásky sa zmestí do krabice od topánok?“ s**a v decembri roku 2020 dotýkala SED v Sučanoch prvýkrát. Hoci na Slovensku sa konala už tretí rok a opäť vyzývala dobrých ľudí, aby naplnili krabice od topánok maličkosťami, ktoré môžu potešiť babičku, či deduška v domove dôchodcov. Kvôli pandémii bola zbierka uskutočnená za mimoriadnych inštrukcií, no i napriek tomu sa ľudia nedali odradiť a zapojilo sa do nej 120 kontaktných osôb, 386 zariadení a odovzdaných bolo 22 900 krabíc. Možno práve v tejto situácii ľudia na Slovensku boli vnímavejší a chceli potešiť na Vianoce seniorov týmto nezištným činom. Bolo potrebné naplniť krabice niečím teplým, sladkým, slaným, voňavým, niečím na seba, na čítanie a pre potešenie. Možno tento darček bol jediným, ktorí seniori na Vianoce dostanú a preto bola výzva adresovaná, aby do krabice vložili aj kúsok svojho srdca. Dňa 9. decembra boli krabice kontaktnou osobou - Karin Delinčákovou, ktorá v zbierke zastrešovala Sučany doručené do nášho zariadenia. Každá krabička prešla dvojitou karanténou najskôr u kontaktnej osoby a následne i 7 dní v cieľovom zariadení pred tým ako sa dostala do rúk konkrétneho obdarovaného. Samotné odovzdávanie krabičiek bolo tiež veľmi milou skúsenosťou a zážitkom nielen pre obdarovaných. Sprevádzané bolo prekvapením, radosťou, vnútornou hĺbkou i slzičkou vďačnosti našich klientov. Ďakujeme preto všetkým dobrým ľuďom, ktorí sa zapojili a prispeli do tejto zbierky – aj vďaka nim mohli naši klienti cítiť symboliku daru ukrytú vo vianočných sviatkoch.

**Predvianočná aktivita „Deti seniorom“** bola organizovaná ESŠ v Martine (konkrétne žiaci 1. a 2. stupňa základnej školy), ktorí vďaka svojim rodičom mali pripraviť škatule naplnené vecami bežnej spotreby určenej aj klientom SED v Sučanoch. Žiaci 1. stupňa pripravili škatule vo svojich triedach spolu so svojimi pani učiteľkami, kým žiaci 2. stupňa mali škatule priniesť na recepciu v budove svojej školy. Zbierka trvala do 15. decembra - kedy boli škatule doručené do nášho strediska, kde najskôr prešli karanténou a až potom boli odovzdané do rúk klientov. Vnímame to ako veľmi srdečné a milé gesto vzájomnej spolupráce v tomto zložitom období. Darčeky prijímateľov potešili a priniesli medzi nich kúsok radosti a lásky, ktorá z nich priam vyžarovala. Mnohé zo škatuliek boli ozdobené detskými ilustráciami a práve tie obdarovaných najskôr oslovili. Niektorí z klientov sa na začiatku len prekvapene pozerali, čo sa to tieto Vianoce stalo, aké zázraky sa dejú v SED Sučany. Úprimná radosť a dojatie boli viditeľné pri nejednom samotnom obdarovaní, či následnom rozbaľovaní týchto škatuliek. Sme vďační za túto vianočnú aktivitu, ktorá svojim nezištným charakterom prispela k pravému posolstvu, ktoré Vianoce v sebe nesú.

**Betlehemské svetlo** – streda 23. decembra 2020 bola obohatená tým, že k dverám SED v Sučanoch prišli členovia skautského oddielu, ktorí priniesli Betlehemské svetlo aj nám. Tento rok bola prvoradá bezpečnosť kedy okrem plamienka pri distribúcii chránili skauti seba a tiež svoje okolie. Tento rok sa Svetlo nešírilo po Slovensku vlakmi ako to bolo po minulé roky, ale snahou skautov bolo priniesť ho v čo najväčšej miere na miesta, kam zavítalo už v minulosti. Svetlo napĺňa svoje poslanie byť symbolom jednoty, nádeje, lásky a radostnej predzvesti Vianoc a tak je pre nás v SED Sučany povzbudením, aby sme sa i my snažili budovať pokoj a mier v našich životoch i v našom okolí.

**11. Práca s klientom**

Práca s klientom bola v období posledných mesiacov roka 2020 iná ako v predchádzajúcich. Poznačená situáciou a opatreniami v súvislosti s ochorením Covid-19 prebiehala za zvýšených bezpečnostných a hygienických pokynov. Sociálny pracovný kolektív bol na začiatku septembra obohatení novou zamestnankyňou, ktorá veríme, že bude tiež jedným zo spôsobov pre skvalitnenie práce s klientmi v našom zariadení.

Využívajúc metódu pozorovaním a s následným zhromažďovaním informácií vzhľadom na potreby a želania klientov sme pracovali s klientmi prevažne individuálnou formou. Všetky aktivizačné stretnutia boli po ich skončení zdokumentované. Uskutočňovalo sa tiež vypracovávanie, realizácia a následné zhodnocovanie individuálnych plánov klientov.

Kognitívne funkcie mozgu sa rozvíjali za pomoci kognitívnej rehabilitácie. Prostredníctvom pracovných listov zameraných na rôzne témy vyplňovali klienti úlohy, čím si rozvíjali slovnú zásobu, či vybavovali informácie, ktoré majú uložené v dlhodobej pamäti. Pracovné listy boli v písomnej forme, čím klienti tiež cvičili svoju pozornosť, orientáciu, rozprávanie, vyjadrovanie svojich myšlienok, či zachovanie schopnosti písať a čítať.

Aktivizácie zamerané na využitie výtvarných techník sme v posledných troch mesiacoch roka venovali vyfarbovaniu obrázkov s aktuálnou tematikou využívajúc farebné pastelky a fixky. Svoju fantáziu a zmysel pre tvorivosť mohli klienti naplno využiť pri výrobe obrázkov z krepových guličiek, obrázkov stromov z opadaných listov, ktoré tvorili dekoráciu okien viditeľnú na ľavej strane pri príchode do nášho zariadenia. Formovaním a farbením jabĺčok vytvorených z papierovej hmoty sme zas mohli vyzdobiť spoločné priestory interiéru.

Klienti si jemnú motoriku precvičovali pri pracovných činnostiach akými bolo napríklad triedenie korálok, namotávanie vlny do klbiek, tvorením guličiek z krepového papiera, lúskaním orechov, šitím malých vankúšikov a meštekov vyplnených voňavou levanduľou a samotným predvianočným pečením drobného vínového pečiva, či spájaním lineckých koláčikov lekvárom.

Výrobky tvorivej aktivizačnej činnosti našich klientov tento rok neboli vystavené vo vestibule ako tomu bolo po minulé roky v predvianočnom období, ale niektoré z nich sú vystavené na chodbe v priestoroch pred kanceláriou pani riaditeľky na 1. poschodí.

Počas tohto obdobia, kedy naši klienti boli izolovaní od svojich blízkych sme využívali darované tablety s mutli-platformovou aplikáciou What´sApp, cez ktorú mohli klienti uskutočňovať videohovory so svojimi blízkymi na diaľku.

**12. Výsledky hospodárenia**

|  |  |
| --- | --- |
| Stav na jednotlivých účtoch | 121.789,15 EUR |
| Stav pokladne k 31. 12. 2020 | 3.501,34 EUR |
| *Príjmy:* | |
| Príspevok za služby na základe zmluvy | 72.687,11 EUR |
| Nájomné za nebytové priestory | 6.810,60 EUR |
| Príspevky od VÚC | 26.595,80 EUR |
| Príspevky od MPSVaR | 79.837,86 EUR |
| Covid odmena | 18.914,00 EUR |
| Dotácia na vitamíny | 1.820,00 EUR |
| Dotácia na zamestnanosť ÚP | 7.201,44 EUR |
| 2 % dane | 50,05 EUR |
| *Výdavky:* | |
| mzdy | 110.391,60 EUR |
| príspevok zamestnávateľa DDS | 318,72 EUR |
| odvody | 34.555,42 EUR |
| SF | 596,07 EUR |

**13. Plány do budúcnosti**

* kvalitné poskytovanie sociálnej služby v prostredí, ktoré čo najviac podporuje sebestačnosť a autonómiu klientov,
* udržiavanie kvalitných vzťahov medzi SED Sučany a Ústredím ED, MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.
* podporovať a implementovať proces zavádzania podmienok kvality poskytovania sociálnej služby prostredníctvom vzdelávania odborných zamestnancov,
* navýšenie počtu zamestnancov o praktickú sestru,
* príprava nevyužitých priestorov budovy (vypratanie, udržiavacie práce, vypracovanie projektov...) na realizáciu vybudovania priestorov pre personál - šatne, sprchy, sklad materiálu, kancelárske miestnosti,
* vybudovanie oddychovej zóny pre klientov na východnej strane objektu.

V Sučanoch dňa 18. 01. 2021

……………………………………………….

Mgr. Denisa Dučová

štatutárny zástupca SED Sučany